Το σπίτι ήταν πολύ καθαρό και πάρα πού βολικό με πολλούς χώρους αποθήκευσης. Η διακόσμηση του σπιτιού ήταν πολύ καλή και προσεγμένη, όπως ακριβώς φαίνεται στις φωτογραφίες. Το σπίτι έχει δύο μεγάλα υπνοδωμάτια, είναι στον 5ο όροφο, και υπήρχε και φούρνος μικροκυμάτων, που δεν αναφέρεται στην περιγραφή αλλά το θεωρώ πολύ σημαντικό όταν κάνεις διακοπές για λίγες μέρες και θέλεις απλά να ζεστάνεις φαγητό χωρίς να μαγειρέψεις κανονικά. Το μπάνιο και η κουζίνα ήταν πεντακάθαρα. Γενικά το διαμέρισμα είναι πολύ καλό και για οικογένεια.
Δυστυχώς έίχαμε ένα πρόβλημα με τα παντζούρια που δεν έκλειναν μέχρι κάτω και έμπαινε πολύ φως στα υπνοδωμάτια, ενώ του σαλονιού και της κουζίνας ήταν εντελώς χαλασμένα. Οι κουρτίνες στα υπνοδωμάτια δεν βοηθούσαν γιατί ήταν εντελώς διάφανες.
Το άλλο πρόβλημα ήταν το παρκάρισμα. Απίστευτη δυσκολία το βράδυ, στην καλύτερη περίπτωση μισή ώρα βόλτες γύρω γύρω και στη χειρότερη πάνω από μία ώρα. Την ημέρα βέβαια είναι καλύτερα τα πράγματα. Αν πάτε με αυτοκίνητο κανονίστε ιδιωτικό πάρκινγκ από την αρχή, ρωτήστε τον Στράτο μήπως μπορεί να βοηθήσει.
Τέλος, υπήρχε και μία δυσκολία στην επικοινωνία με τον Στράτο, που βέβαια ίσως να ήταν συγκυριακή λόγω των ημερών (Χριστούγεννα), αλλά μας δυσκόλεψε αρκετά.
Γενικά καλές εντυπώσεις με τα προβληματάκια που αναφέρθηκαν παραπάνω.